CELEX: C2006/331/106
Language: el
Date: 2006-12-30 00:00:00
Title: Υπόθεση F-10/06: Απόφαση του Δικαστηρίου Δημόσιας Διοίκησης (τρίτο τμήμα) της 14ης Δεκεμβρίου 2006 — André κατά Επιτροπής (Υπάλληλοι — Επικουρικός υπάλληλος — Υπάλληλος διερμηνέας συνεδρίων — Όροι για την καταβολή της κατ' αποκοπήν αποζημιώσεως ταξιδίου)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/48
            
         Απόφαση του Δικαστηρίου Δημόσιας Διοίκησης (τρίτο τμήμα) της 14ης Δεκεμβρίου 2006 — André κατά Επιτροπής
   (Υπόθεση F-10/06) (1)
   
   (Υπάλληλοι - Επικουρικός υπάλληλος - Υπάλληλος διερμηνέας συνεδρίων - Όροι για την καταβολή της κατ' αποκοπήν αποζημιώσεως ταξιδίου)
   (2006/C 331/106)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Daniel André (Βρυξέλλες, Βέλγιο) (εκπρόσωπος: M. Jourdan, δικηγόρος)
   
      Καθής-εναγόμενη: Επιτροπή των Ευρωπαϊκών Κοινοτήτων (εκπρόσωποι: J. Currall και D. Martin)
   Αντικείμενο της υποθέσεως
   Αφενός, η ακύρωση της αποφάσεως της Επιτροπής της 6ης Οκτωβρίου 2005, περί μη καταβολής στον προσφεύγοντα-ενάγοντα, για υπηρεσία που παρέσχε για λογαριασμό και κατ' αίτηση του Δικαστηρίου στις 12 και 13 Ιανουαρίου 2005, της κατ' αποκοπήν αποζημιώσεως που προβλέπεται από το άρθρο 7 της Συμβάσεως για τον καθορισμό των όρων εργασίας και του καθεστώτος χρηματικών απολαβών των υπαλλήλων διερμηνέων συνεδρίων που προσλαμβάνουν τα όργανα της Ευρωπαϊκής Ενώσεως και, αφετέρου, αίτημα αποζημιώσεως
   Διατακτικό της αποφάσεως
   Το Δικαστήριο Δημόσιας Διοίκησης αποφασίζει:
   
               1.
            
            
               Ακυρώνει την απόφαση της Επιτροπής των Ευρωπαϊκών Κοινοτήτων της 8ης Μαρτίου 2005, περί μη καταβολής στον D. André κατ' αποκοπήν αποζημιώσεως ταξιδίου για την υπηρεσία που παρέσχε στις 12 και 13 Ιανουαρίου 2005 για λογαριασμό του Δικαστηρίου των Ευρωπαϊκών Κοινοτήτων στο Λουξεμβούργο.
            
         
               2.
            
            
               Υποχρεώνει την Επιτροπή των Ευρωπαϊκών Κοινοτήτων να καταβάλει στον προσφεύγοντα-ενάγοντα την εν λόγω αποζημίωση πλέον τόκων υπερημερίας από 14ης Φεβρουαρίου 2005, που υπολογίζονται με βάση το ισχύον κατά την οικεία περίοδο επιτόκιο της Ευρωπαϊκής Κεντρικής Τράπεζας για τις κυριότερες πράξεις αναχρηματοδοτήσεως, προσαυξημένο κατά δύο μονάδες.
            
         
               3.
            
            
               Καταδικάζει την Επιτροπή των Ευρωπαϊκών Κοινοτήτων στα δικαστικά έξοδα.
            
         
      (1)   EE C 96 της 22.4.2006.